خواتین اور بچوں کی ترقیات کی وزارت
خواتین اوربچوں کا جنسی استحصال اور ناجائز تجارت
نئی دہلی، 06؍اگست :نیشنل کرائم ریکارڈز بیورو  ٹریفکنگ سمیت جرائم کے متعلق اطلاعات یکجاکرکے اپنے جریدے ‘‘کرائم ان انڈیا ’’ میں شائع کرتاہے جس کی سال 2019 تک کی کارگزاری این سی آربی کی ویب سائٹ https://ncrb.gov.in. پردستیاب ہے ۔
پولیس اور امن عامہ سے متعلق امور آئین ہند کی ساتویں فہرست کی روسے ریاستوں کے دائرہ کا ر میں آتے ہیں ۔امن وقانون برقراررکھنا ، خواتین اوراطفال سمیت تمام شہریوں کی جان اورمال کا تحفظ کرنا متعلقہ ریاستوں کی ذمہ داری ہوتی ہے ۔ ریاستی حکومتیں اس طرح کے جرائم کے خلاف، دستیاب قوانین کے تحت کارروائی کرتی ہیں ۔کووڈ 19وباء کے پھیل جانے اور لاک ڈاؤن جیسے حالات کی روشنی میں حکومت نے خواتین اوربچوں کے مفادات کا تحفظ کرنے کی غرض سے بہت سے اقدامات کئے ہیں ۔ بہت سے ادارے جن میں ون اسٹاپ سینٹرس  ، ویمن ہیلپ لائن  ، اجولا ہومز ، سوادھارگرہ ، بچوں کی نگہداشت کے ادارے ، چائلڈ لائن  ایمرجنسی رسپانس سپورٹ سسٹم  اور اس کے علاوہ گھریلوتشدد سے خواتین کے تحفظ کے قانون ،2005 ، ‘‘جہیز مخالف قانون ، 1961’’‘کم عمر میں شادی کے خلاف قانون 2006’ وغیرہ کے تحت کام کرنے والے بہت سے ادارے اس مدت کے دوران خواتین کو امداد فراہم کرنے کے لئے مصروف عمل اور دستیاب رہے ہیں ۔ اس کے علاوہ لاک ڈاؤ ن کے دوران خواتین کے قومی کمیشن میں بھی دباؤ کا شکارہونے والی خواتین کی مدد کرنے کی غرض سے اقدامات کئے ۔
حقوق اطفال کے تحفظ سے متعلق قومی کمیشن  کے ذریعہ 28مارچ ،2020 اور 29مارچ ، 2020کو جاری کردہ ایڈوائزری کے تحت ، تمام ریاستی حکومتوں اور مرکز کے زیرانتظام علاقوں کی حکومتوں سے اس بات کو یقینی بنانے کے لئے درخواست کی گئی کہ بچوں کی بہبود سے متعلق پولیس افسران  اپنے متعلقہ پولیس اسٹیشنوں میں دائرہ اختیارمیں آنے والے علاقوں میں سڑکوں پرلاوارث پھرنے والے بچوں پرمستقل طورپرنظررکھیں اورایسے بچوں کے میڈیکل چیک اپ کے لئے انتظامات کریں ۔ این سی پی سی آر متعلقہ افراد کے ساتھ وقت وقت پر بچوں کی حفاظت اوربہتری کو یقینی بنانے کی غرض سے بیداری کے پروگرام اور مشاورت کرتارہتاہے ۔
حکومت انصاف برائے اطفال قانون ، 2015 پرعمل درآمد کررہی ہے ، جو مصیبت کے شکاربچوں اور نگہداشت اورتحفظ کے ضرورت مند بچوں کے لئے  ایک ابتدائی قانون ہے ۔ انصاف برائے اطفال قانون کی دفعہ 2  کی روشنی میں ، ایک ایسا بچہ جو مزدوری قوانین کے خلاف کسی جگہ کام کرتے ہوئے پایاجاتاہے یابھیک مانگتے ہوئے ، یا سڑکوں پر زندگی گذارتے ہوئے پایاجاتاہے ، اور انصاف برائے اطفال قانون کی دفعہ 2  کے تحت ایک ایسا بچہ جس کے نشہ کی لت یا منشیات کی تجارت میں پڑجانے کا غالب امکان ہے ، اسے نگہداشت اورتحفظ کامستحق بچہ تسلیم کیاجائے گا۔ انصاف برائے اطفال قانون ان بچوں کو ادارہ جاتی اورغیرادارہ جاتی نگہداشت فراہم کرنے کی غرض سے خدمات کی فراہمی کے نظام کے لئے سکیوریٹی نیٹ کی بات کرتاہے ۔ اس قانون پرعمل درآمد کی ابتدائی طورپر ذمہ داری ریاستوں اور مرکز کے زیرانتظام علاقوں کی حکومتوں کے سرجاتی ہے ۔ اس کے علاوہ سخت حالات سے دوچاربچوں کی نگہداشت ، تحفظ ، بازآدکاری اور انھیں معاشرے کاپھرسے حصہ بنانے کے لئے خواتین اوربچوں کی ترقی کی وزارت ‘‘تحفظ اطفال خدمات ’’ پروگرام پر عمل درآمد کررہی ہے ۔ سی پی ایس کے تحت ریاستی حکومتوں اورمرکز کے زیرانتظام علاقوں کو سخت صور ت حال سے دوچاربچوں کے حالات کا جائزہ لینے کے لئے اور بچوں کی نگہداشت کے مختلف طرح کے اداروں کی تشکیل کرنے اور ان کی دیکھ ریکھ کرنے کے لئے مالی امداد فراہم کی جاتی ہے ۔
خواتین وبچوں کی ترقی کی وزارت نے ریاستوں اور مرکز کے زیرانتظام علاقوں کی حکومتوں کو مشورہ دیا ہے کہ وہ انصاف برائے اطفال برائے قانون 2015اور اس کے تحت فراہم التزامات کے مطابق اور تحفظ اطفال خدمات منصوبے کے تحت مالی امداد فراہم کردہ اداروں سے استفادہ کرتے ہوئے کووڈ 19سے بری طرح متاثرہونے والے بچوں کی نگہداشت اورتحفظ کے لئے فوری طورپرکارروائی کریں ۔ وزارت نے کووڈ سے متعلق مناسب طورطریقوں کی ہمت افزائی ، بچوں کی نگہداشت کے اداروں کی نگرانی اورکووڈ کے دوران بچوں اوران دیکھ ریکھ کرنے والے کے لئے دماغی صحت کی امداد سے متعلق حکمت عملی تیارکرنے کے لئے ایڈائزری اوررہنما خطوط جاری کئے ہیں ۔
جنسی جرائم سے بچوں کا تحفظ  قانون 2012جو ہندوستانی حکومت کے ذریعہ نافذ کیاگیاتھا ، جنسی استحصال کے خلاف بچوں کو تحفظ فراہم کرتاہے ۔2019میں اس قانون میں ترمیم کرکے بچوں کے خلاف جنسی جرائم کے معاملے میں سزائے موت سمیت زیادہ سخت قسم کی سزاؤں کا التزام کیاگیاہے ۔
وزارت تعلیم کی اسکولی تعلیم اورخواندگی کے محکمے نے 4اگست ، 2020کو ایک ایڈوائزری جاری کرکے تمام ریاستوں اورمرکز کے زیرانتظام علاقوں کی حکومتوں سے کہاتھا کہ کووڈ 19وباء کے نتیجے میں پیداہونے والی صورت حال کے دوران بچوں کے خلاف کئے جانے والے جرائم کے معاملے میں انسدادی اقدامات کئے جائیں ۔
مزدوری اورروزگارکی وزارت بچہ مزدوروں کی بازآبادکاری کے لئے نیشنل چائلڈ لیبر پروجیکٹ  اسکیم پربھی عملدرآمد کررہی ہے ۔این سی ایل پی منصوبے کے تحت 9سے 14برس تک کی عمرکے بچوں کو کام کاج کی جگہوں سے نکال کر این سی ایل پی کے خصوصی تربیتی مرکزوں میں داخل کیاجاتاہے ، جہاں انھیں باقاعدہ تعلیمی نظام کا حصہ بنانے سے پہلے انھیں عبوری تعلیم ، پیشہ ورانہ تربیت ، دوپہرکا کھانا ، وظیفہ اور حفظان صحت کی سہولیات وغیرہ فراہم کرائی جاتی ہیں ۔ مزدوری اورروزگارکی وزارت نے کووڈ وباکے پیش نظر اپریل 2020سے ستمبر 2020کے درمیان خصوصی تربیتی مراکز کے کام کرنے اور این سی ایل پی کے تحت مالی گرانٹس کو منظوری دینے کے حوالے سے ضابطوں میں نرمی کی ہے ۔
یہ معلومات آج لوک سبھا میں خواتین اوراطفال کی ترقی کی مرکزی وزیرمحترمہ اسمرتی زوبن ایرانی نے ایک تحریری جواب میں فراہم کیں۔